Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 738

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 43% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 25 kredit Az alapképzési szakasz célja a hallgató szakmai orientációjú nyelvtudásának, írás- és beszédkészségének fejlesztése és azon bevezető stúdiumok elvégzése, amelyek a későbbi szakórák általános hátterét biztosítják. Tárgykörök: — Szakirányú nyelvgyakorlat, amely kiterjed a nyelvészeti, történelmi, kulturális és irodalomtudományi szaknyelv elsajátítására, az ún. formal writing-ra és academic writing-ra. — Bevezetés az anglisztika diszciplínáiba: bevezetés az irodalomtudományba és az irodalmi értelmezés módszereibe; bevezetés a nyelvelméletbe és a nyelvi elemzésbe; bevezetés a történelem és a kultúra tanulmányozásába; bevezetés a médiába. 4.2.2. Törzs- és szakképzés: 75 kredit — Angol nyelvészet és angol alkalmazott nyelvészet: e tantárgycsoport keretében átfogó grammatikai, nyelvelméleti tudást és a nyelvhasználat nyelvelméleti tudatosságát kell elérni. A tantárgycsoport tartalmazza az alkalmazott nyelvészetet (nyelvpszichológia, nyelvszociológia) is. — Irodalomtudomány: az angol irodalomtörténet legfontosabb szerzői és művei, a brit irodalomkritika legfontosabb iskolái. Az angol nyelvű irodalomtudományi és irodalomkritikai iskolák, az angol nyelvű irodalmak legfontosabb szerzői és művei. 2001/80. szám — Angol történelem és kultúra: a brit történelem, a kultúra múltja és jelene. A jelenkori kultúra irodalmon túli eszközei, közegei (média, film, televízió) és a brit gazdaság, jog, politika kérdései. Az angol nyelvű országok történelme és kultúrája. — Nyelvgyakorlat: magas szintű, tudatos nyelvfejlesztés, kortárs angol társadalmi, kulturális kontextusba ágyazva. — Választható speciális tárgyak: a nyelvészet, az alkalmazott nyelvészet, az irodalom, a történelem, illetve a kultúra szakterületéről, valamint a tanári képesítés megszerzése esetén a szakmódszertan területéről.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes